উত্তৰ কোৰিয়াই কৈছে যে ইয়াৰ সামৰিক বাহিনীয়ে দক্ষিণ কোৰিয়া আৰু আমেৰিকা যুক্তৰাষ্ট্ৰৰ লক্ষ্যত আক্ৰমণৰ অনুশীলন চলাইছে। দুয়োখন দেশৰ দ্বাৰা যৌথভাৱে অনুষ্ঠিত শেহতীয়া বিমান অনুশীলনৰ প্ৰতিক্ৰিয়া স্বৰূপে উত্তৰ কোৰিয়াই শত্ৰুৰ লক্ষ্যত আঘাত কৰিবলৈ এই অনুশীলন চলায়।
ইয়াৰ পূৰ্বে, দক্ষিণ কোৰিয়া আৰু আমেৰিকা যুক্তৰাষ্ট্ৰই ভিজিলেণ্ট ষ্টৰ্ম নামৰ ছয় দিনীয়া যৌথ বিমান অনুশীলন অনুষ্ঠিত কৰিছিল।শনিবাৰে এই অনুশীলন সমাপ্ত হয়। আমেৰিকা যুক্তৰাষ্ট্ৰৰ সেনাই এই অনুশীলনক "অভূতপূৰ্ব" বুলি অভিহিত কৰিছে।
লগতে পঢ়কঃ কি যে বিড়ম্বনা! এইবাৰ 'এলন মাস্ক'হঁতক বহিষ্কাৰ কৰিছে টুইটাৰে!
ইপিনে, উত্তৰ কোৰিয়াৰ সামৰিক বাহিনীয়ে সোমবাৰে দক্ষিণ কোৰিয়া আৰু আমেৰিকা যুক্তৰাষ্ট্ৰৰ অনুশীলন "ৰাজহুৱা উচটনি" বুলি উল্লেখ কৰিছে।
উত্তৰ কোৰিয়াৰ সামৰিক বাহিনীয়ে লগতে কয় যে তেওঁলোকে যৌথ অনুশীলনৰ প্ৰতিক্ৰিয়াস্বৰূপে শত্ৰুৰ বিমান ঘাটি আৰু যুদ্ধবিমানৰ ওপৰত আক্ৰমণৰ অনুশীলন চলাইছে।
লগতে পঢ়কঃ ১ লাখ নিযুক্তিৰ প্ৰতিশ্ৰুতি দিয়া ৰাজ্য চৰকাৰে বিলুপ্ত কৰিলে ৮০০০ খালী হৈ থকা নিয়মীয়া শিক্ষকৰ পদ!
আনহাতে, আমেৰিকা যুক্তৰাষ্ট্ৰ আৰু দক্ষিণ কোৰিয়াৰ যৌথ অনুশীলনৰ সময়ত পিয়ংইয়ংয়ে একেৰাহে মিছাইল নিক্ষেপ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
